अव्वल और विश्वसनीय छत्तीसगढ़ के नाम पर सेना का कोई रेजीमेंट नहीं है। जाट रेजीमेंट, आसाम राइफल, सिक्ख रेजीमेंट, बिहार, बंगाल, राजस्थान, डोगरा इस तरह सब के नाम पर रेजीमेंट्स हैं। मैं स्वयं 1966 से 1969 तक आसाम राइफल्स में राइफलमैन आपरेटर रेडियो एंड लाइन के पद पर काम कर चुका हूं। किसी प्रदेश या समुदाय के नाम पर गठित सेना से संबंधित लोगों का गर्वित होना स्वाभाविक है। उसी तरह उसके अभाव में हतोत्साहित होना भी स्वाभाविक है। अभी हाल ही में रायपुर पुलिस परेड ग्राउंड में सेना का सम्बलकारी प्रदर्शन हुआ। इससे प्रदेश और देश का मनोबल ऊपर उठता है। यह संदेश जाता है कि हम शक्तिशाली हैं। देश हर स्थिति, आपदा, संकट से निपटने में सक्षम है।